CELEX: 32017D2437
Language: hr
Date: 2017-12-18 00:00:00
Title: Provedbena odluka Vijeća (EU) 2017/2437 od 18. prosinca 2017. o obnovi mandata predsjednika Jedinstvenog sanacijskog odbora

23.12.2017   
            
            
               HR
            
            
               Službeni list Europske unije
            
            
               L 344/38
            
         PROVEDBENA ODLUKA VIJEĆA (EU) 2017/2437
   od 18. prosinca 2017.
   o obnovi mandata predsjednika Jedinstvenog sanacijskog odbora
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1), a posebno njezin članak 56. stavak 6.,
   uzimajući u obzir prijedlog Europske komisije,
   budući da:
   
               (1)
            
            
               Uredba (EU) br. 806/2014 stupila je na snagu 19. kolovoza 2014.
            
         
               (2)
            
            
               Vijeće je 19. prosinca 2014. donijelo Provedbenu odluku 2014/943/EU (2), u skladu s člankom 56. stavkom 6. Uredbe (EU) br. 806/2014 o imenovanju prvog predsjednika, potpredsjednika i četiri dodatna stalna člana Jedinstvenog sanacijskog odbora.
            
         
               (3)
            
            
               Na temelju članka 56. stavka 7. Uredbe (EU) br. 806/2014 mandat prvog predsjednika Jedinstvenog sanacijskog odbora imenovanog nakon stupanja na snagu te uredbe iznosi tri godine te se može jednom obnoviti na razdoblje od pet godina.
            
         
               (4)
            
            
               Komisija je 29. studenoga 2017. Europskom parlamentu podnijela prijedlog za obnovu mandata gđe Elke KÖNIG, prve predsjednice Jedinstvenog sanacijskog odbora, na razdoblje od pet godina, počevši od 23. prosinca 2017. Europski parlament taj je prijedlog odobrio 12. prosinca 2017.,
            
         DONIJELO JE OVU ODLUKU:
   Članak 1.
   Mandat gđe Elke KÖNIG, predsjednice Jedinstvenog sanacijskog odbora, obnavlja se na razdoblje od pet godina, počevši od 23. prosinca 2017.
   Članak 2.
   Ova Odluka stupa na snagu na dan objave u Službenom listu Europske unije.
   
      Sastavljeno u Bruxellesu 18. prosinca 2017.
      
         
            Za Vijeće
         
         
            Predsjednica
         
         K. SIMSON
      
   
   
      (1)  SL L 225, 30.7.2014., str. 1.
   
   
      (2)  Provedbena odluka Vijeća 2014/943/EU od 19. prosinca 2014. o imenovanju predsjednika, potpredsjednika i četiri dodatna stalna člana Jedinstvenog odbora za sanaciju (SL L 367, 23.12.2014., str. 97.).